VS002425
Datum: 2003-06-18T02:00:00.000+02:00
datum_sodbe_i_stopnje: 2008-05-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe zob in čeljusti in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice - poškodbe kože in njihove posledice
fischer: hudi primeri
odskodnina: 52.950 EUR (končni znesek odškodnine je bil ustrezno zmanjšan glede na 50% sokrivdo oškodovanca in že izplačano zavarovalnino)
opombe: II Ips 432/2009. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Ukvarjal se je z avtomobilskim dirkanjem.

## Škodni dogodek

Poškodovan v prometni nesreči, do katere je prišlo pri tekmovanju z drugim tožencem v hitrostni vožnji z avtomobiloma; soodgovornost oškodovanca za nesrečo je bila ocenjena na 50%.

## Poškodba

Udarnina trebuha s poškodbo vranice (odstranitev), udarnina črevesnega oporka, zlom 5 reber z vdorom zraka in izlivom krvi med porebrnico in popljučnico, raztrganina leve ledvice (odstranitev), zlom prsnega vretenca, odkrušenje obeh levih zgornjih sekalcev, udarnina desnega kolena, poškodba mečničnega živca, rane na glavi in jeziku, udarnina srca, udarnina pljuč, številne odrgnine po telesu, zlom desnega stranskega odrastka 11. prsnega in 1. ledvenega vretenca in šiljastega odrastka 12. prsnega vretenca.

## Telesne bolečine

16.700 EUR Stalne hude bolečine – 23 dni, občasne hude bolečine – 5 dni, lahke bolečine – 2 meseca, občasne lahke bolečine – kumulativno 3 mesece. Ostale so bolečine zaradi hitre presnove v trebuhu, v križu zaradi stanja in glavoboli.

#### Hospitalizacija

29 dni, 15 dni na intenzivni negi, operacija v splošni anesteziji

#### Ambulantno zdravljenje

39 pregledov pri specialistih.

#### Rehabilitacija

10 mesecev fizioterapij, razgibavanje doma.

#### Nevšečnosti med zdravljenjem

Operacija, anestezija, 15 dni intenzivna nega in infuzija, transfuzije, povišana telesna temperatura 13 dni, 11 cevke za odvajanje urina, 7 dni cevka za odvajanje tekočine v prsnem košu, 6 dni cevka v sapniku, 14 dni antibiotično mazilo v oči, 69 x ionizirajoče sevanje, 2 meseca opornica, 3 mesece težave pri prepogibanju in obračanju telesa, 4 x EMG, 10 dni slabega vida zaradi oteklin na vekah, 3 dni jemanja kašaste hrane, oviran pri jedi zaradi izgube zob, 8 mesecev bolniškega dopusta, 2 meseca tuje pomoči pri osebni negi, je bila potrebna tuja pomoč.

## Strah

4.500 EUR Hud primarni strah – nekaj sekund, hud sekundarni strah do končanega diagnostičnega postopka in pred operacijo in za izid zdravljenja – jemati je moral pomirjevala.

## Zmanjšanje življenjske aktivnosti

30.500 EUR Ne sme biti v bližini ali celo negovati bolnika z nalezljivo boleznijo, delati s kužninami, dvigovati težkih bremen zaradi oslabelosti trebušne votline, pri vsakem respiratornem infektu mora jemati antibiotike (zaradi izgube vranice). Ne sme jesti hrane iz neprebavljivih ali vlaknatih snovi, oviran je pri daljšem sedenju. Držati se mora diete. S starostjo bo prišlo do oslabelosti preostale ledvice. Zaradi poškodovane hrbtenice bo hitreje prišlo do degenerativnih sprememb. 1X tedensko potrebuje masaže in fiziterapijo. Zaradi poškodbe je dirkaška kariera prekinjena, zaradi česar duševno trpi. Za dirkanje je pred poškodbo porabil toliko časa, kot ostali ljudje v zvezi z delom v službi. Ker po nezgodi ni mogel ostati brez dela, se je začel ukvarjati s politiko in postal župan.

#### Opis invalidnosti

66% invalidnost

## Skaženost

1.250 EUR Vidne brazgotine na obrazu (2 na veki), na bradi, na trebuhu (22 cm), diskoloracija kože, 1 cm manjši obseg goleni in majhna grba na spodnjem delu hrbtenice. Motijo ga, zaradi spremenjenega videza, zlasti poleti.

**Zveza:**

ZOR člen 200, 203